पाएं अपने शहर की ताज़ा ख़बरें और फ्री ई-पेपरडाउनलोड करें
नगर पंचायत बस्तर के राजेंद्र नगर वार्ड से 112 की पुलिस टीम ने चीतल की खाल बरामद की है। पुलिस अफसरों ने बताया कि शुक्रवार की देर शाम 112 पर किसी ने कॉल कर बताया था कि एक व्यक्ति ने अपने घर पर चीतल की खाल छिपा रखी है। इसके बाद टीम ने राजेंद्र नगर वार्ड निवासी लक्षमीनारयण जायसवाल के घर पर दबिश देकर खाल को बरामद किया है। अफसरों ने बताया कि इस खाल का परीक्षण वन विभाग के अफसरों के द्वारा किया गया है अफसरों ने इसे चीतल की खाल होना बताया है और यह भी बताया है कि ये काफी पुरानी खाल है। हालांकि पुलिस ने यह खुलासा नहीं किया है कि आरोपी के पास यह खाल कैसे आई और चीतल का शिकार उसने किया था या किसी और ने किया था। अफसरों का कहना है कि इस मामले में जांच जारी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn